AaB spillede en fremragende første halvleg mod Tottenham, men 2-0 var ikke nok i UEFA Cup-kampen på White Hart Lane.

Thomas Enevoldsen gav AaB en drømmestart, da han bragte holdet foran med 1-0 allerede i kampens andet minut. AaB spillede en fremragende første halvleg, som Kasper Risgaard sluttede med at øge til 2-0. Et dårligt spillende Tottenham-hold fik styr på tingene i anden halvleg. Her satsede englænderne alt fra begyndelsen. To offensive udskiftninger gav bonus. Efter fem minutters spil af anden halvleg havde holdet udlignet til 2-2, og hjemmeholdet fortsatte presset. Det gav gevinst. Tottenham vandt 3-2. AaB faldt med ære, men det giver desværre ingen point.